Môže sa Paxeladine kombinovať s Theratussom pri liečbe kašľa u detí?
Dobrý deň, synovi(7rokov) som dala Paxeladine okolo18:00. No kašeľ naďalej pretrváva. Môžem mu dať theratuss? Ďakujem
Dobrý deň,
ďakujeme za Vašu otázku.
Medzi sirupom Paxeladine a zdravotníckou pomôckou Theratuss Natural sirup nebolo pozorované vzájomné ovplyvnenie účinku. Uvedená kombinácia sa preto javí byť bezpečná. Nie všetky byliny patria medzi fytofarmaká a preto im nemožno pripisovať terapeutické učinky, nerobili sa u nich skúšky bezpečnosti ani interakčné skúšky. Preto nemuseli byť prípadné interakcie zachytené.
Pri suchom dráždivom kašli máme taktiež výbornú skúsenosť so sirupom
Lišajník islandský
, ktorý sa používa na ochranu a zvlhčenie sliznice ústnej dutiny a hrdla. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku. Pre 7 ročného chlapca je dávkovanie 5 ml sirupu 3-4 krát denne, podľa potreby.
Prajem skorú úľavu od ťažkostí.
S pozdravom
Mgr. Emma Halás Haluščíková